b'\n_START_ARTICLE_\nIvo Zobec\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v Dolenji vasi pri Ribnici in Novem mestu, tu tudi gimnazijo (1909\xe2\x80\x931917). Na zemljedelski visoki \xc5\xa1oli v Pragi (Agronomska fakulteta) je \xc5\xa1tudiral agronomijo in 1923 diplomiral ter isto\xc4\x8dasno na prirodoslovni fakulteti Karlove univerze poslu\xc5\xa1al \xc5\xa1e naravoslovne predmete. Leta 1926 je v Beogradu opravil strokovni profesorski izpit iz biologije, kemije in fizike. Kratek \xc4\x8das po diplomi je delal na semenski postaji  dr\xc5\xbeavnega veleposestva Belje (Vojvodina), 1923\xe2\x80\x931930 pou\xc4\x8deval na gimnaziji v Novem mestu in 1928\xe2\x80\x931930 \xc5\xa1e honorarno na kmetijski \xc5\xa1oli na Grmu (Novo mesto), 1930\xe2\x80\x931941 na gimnaziji v Murski Soboti (1935 in 1937\xe2\x80\x931941 bil tam tudi ravnatelj), med vojno tu konfiniran in nezaposlen. Po vojni nekaj \xc4\x8dasa delal kot \xc4\x8dlan komisije za ljudsko premo\xc5\xbeenje za Prekmurje, od 1945-1951 pou\xc4\x8deval na gimnaziji v Bre\xc5\xbeicah (1945\xe2\x80\x931946 tudi v.d. ravnatelja), od 1951\xe2\x80\x931965 na u\xc4\x8ditelji\xc5\xa1\xc4\x8du in gimnaziji v Novem mestu in 1965 stopil v pokoj. Po njem je poimenovana Zob\xc4\x8deva ulica na zahodu Novega mesta._NEWLINE_Objavil je ve\xc4\x8d u\xc4\x8dbenikov kemije za srednje \xc5\xa1ole ter ve\xc4\x8d strokovnih \xc4\x8dlankov o pedago\xc5\xa1kih vpra\xc5\xa1anjih (\xc4\x8dlanke o pedago\xc5\xa1ki izobrazbi, \xc5\xa1olski disciplini, osebnosti srednje \xc5\xa1olskega profesorja in druge)._NEWLINE_Po njem se danes imenuje ulica v Novem mestu.'